2014માં વડાપ્રધાન પદનાં ઉમેદવાર તરીકે નરેન્દ્ર મોદી દ્વારા ભાજપનું પ્રચાર અભિયાન સંભાળવામાં આવ્યા બાદ તે ફરીથી ભાજપમાં પરત ફર્યા હતા. કેન્દ્રમાં ભાજપની સરકાર બન્યા બાદ પાર્ટી અધ્યક્ષ અમિત શાહે મોટા ફેરફાર કરીને 11 ઉપાધ્યક્ષ નિયુક્ત કર્યા હતા. જેમાં બી.એસ યેદિયુરપ્પાનો પણ સમાવેશ થાય છે. પાર્ટીની બહાર રહેવા દરમિયાન યેદિયુરપ્પાએ વિધાનસભા ચૂંટણી લડવા માટે પોતાની નવી કર્ણાટક જનતા પાર્ટીની રચના પણ કરી હતી. તેનાં કારણે કોંગ્રેસે રાજ્યની ચૂંટણીમાં ભાજપ પાસેથી સત્તા છીનવી લીધી હતી અને ભાજપ રાજ્યનાં કદ્દાવર નેતા નિકળી જવાનાં કારણે ત્રીજા નંબરની પાર્ટી બની ગઇ હતી.